**ՀՀ ՏԱՎՈՒՇԻ ՄԱՐԶՊԵՏԱՐԱՆԻ ԱՇԽԱՏԱԿԱԶՄԻ ԿՐԹՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՎԱՐՉՈՒԹՅԱՆ ՊԵՏ ԿԱՐԵՆ ՆԱԶԱՐՅԱՆԻ ԵԼՈՒՅԹԸ ԿՐԹՈՒԹՅԱՆ ՈԼՈՐՏԻ ԱՇԽԱՏՈՂՆԵՐԻ ՕԳՈՍՏՈՍՅԱՆ ԽՈՐՀՐԴԱԿՑՈՒԹՅՈՒՆՈՒՄ 30.08.2014**

ՀՀ ՏԱՎՈՒՇԻ ՄԱՐԶԻ ԿՐԹՈՒԹՅԱՆ ՈԼՈՐՏՈՒՄ 2013-2014 ՈՒՍՈՒՄՆԱԿԱՆ ՏԱՐՎԱ ԸՆԹԱՑՔՈՒՄ ԿԱՏԱՐՎԱԾ ԱՇԽԱՏԱՆՔՆԵՐԻ ԵՎ 2014-2015 ՈՒՍՈՒՄՆԱԿԱՆ ՏԱՐՎԱ ՀԻՄՆԱԽՆԴԻՐՆԵՐԻ ՎԵՐԱԲԵՐՅԱԼ

* **ՎԻՃԱԿԱԳՐՈՒԹՅՈՒՆ**
* Մարզում հանրակրթական դպրոցների թիվը - 81, որից 4-ը` ավագ
* Դասարանների թիվը - 862
* Աշակերտների թիվը - 14830
* Ուսուցիչների թիվը - 2119
* 2013-2014 ուստարում առաջին դասարանցիների թիվը - 1553
* 2014-2015 ուստարվա սեպտեմբերին կանխատեսվում է - 1481
* Նախադպրոցական հիմնարկների թիվը - 46
* Նախադպրոցական հիմնարկների աշխատողների թիվը - 509
* Ընդգրկված երեխաների թիվը - 2960

- 2013-2014 ուստարվա նախակրթարանների թիվը - 10

- Նախակրթարաններում ընդգրկված երեխաների թիվը - 236

- 5-6 տարեկանների թիվը - 143

- 2014-2015 ուստարվա նախակրթարանների թիվը - 11

/Բագրատաշենի թիվ 2 դպրոցում գործող նախակրթարանն ընդգրկվել է

<<Դպրոցին երեխաների պատրաստվածության մակարդակի

բարձրացում և կրթության հավասար մեկնարկային

հնարավորությունների ապահովում>> ենթածրագրում/

- Նախակրթարաններում ընդգրկված երեխաների թիվը - 266

- Համակարգչային դասարաններ ունեցող դպրոցների թիվը - 77

* 2013թ. վերանորոգված դպրոցների թիվը - 15

- 2014թ. վերանորոգվող դպրոցների թիվը - 16

Տավուշի մարզում մարզպետարանի ենթակայությամբ ·áñÍáõÙ ¿ 77 հանրակրթական դպրոց, որից 23-ը հիմնական, 54-ը` միջնակարգ: Դպրոցներում սովորում է 14830 աշակերտ:

1. Դպրոցներում կոմպլեկտավորվել է 862 դասարան /դասարանների միջին խտությունը կազմում է 19,2/:

2014թ. սեպտեմբերին միջին խտությունը կկազմի 19,4:

2013-2014 ուստարում ձևավորվել է 86 երկկոմպլեկտ դասարան:

* + **ՈՒՍՈՒՑԻՉՆԵՐԻ ԱՏԵՍՏԱՎՈՐՄԱՆ ԳՈՐԾԸՆԹԱՑԸ**

Դպրոցներում աշխատող ուսուցիչների թիվը հասնում է 2119-ի, որոնց հիմնական մասն ունի բարձրագույն կրթություն: Յուրաքանչյուր տարի ատեստավորվում է ուսուցիչների թվաքանակի 1/5-ը: Ատեստավորման գործընթացին նախորդում է ուսուցիչների վերապատրաստումը, որը հիմնականում իրականացվում է կրթության ազգային ինստիտուտի Տավուշի մասնաճյուղում:

2012-2013 ոսումնական տարում հայտագրված 382 ուսուցչից 2013թ. նոյեմբերի 15-ից մինչև դեկտեմբերի 10-ն ընկած ժամանակահատվածը ատեստավորվել է 348 ուսուցիչ: Ս/թ ամռանը կրթության ազգային ինստիտուտի Տավուշի մասնաճյուղում վերապատրաստվել է 317 ուսուցիչ, որոնց ատեստավորումը նախատեսվում է անցկացնել 2014թ. նոյեմբեր-դեկտեմբեր ամիսներին: Փաստաթղթային ատեստավորումից հետո տարակարգի ստացման համար մարզից երկու ուսուցիչ դիմել է ՀՀ կրթության և գիտության նախարարություն, և ՀՀ կրթության և գիտության նախարարը, հիմք ընդունելով հանրակրթական ուսումնական հաստատության ուսուցչի որակավորման տարակարգի շնորհման հանրապետական հանձնաժողովի 2013 թվականի դեկտեմբերի 16-ի որոշումը, Լճակաձորի հիմնական դպրոցի «Մաթեմատիկա» առարկայի ուսուցչուհի Ռուզան Ռուսլանի Մալինյանին և Դիլիջանի թիվ 2 հիմնական դպրոցի քիմիայի ուսուցչուհի Հասմիկ Վանիկի Սմբատյանին շնորհել է որակավորման առաջին աստիճանի տարակարգ:

* **ԴՊՐՈՑԱԿԱՆՆԵՐԻ ԱՌԱՐԿԱՅԱԿԱՆ ՕԼԻՄՊԻԱԴՆԵՐԻ ԱՆՑԿԱՑՈՒՄԸ ԵՎ ՀԱՆՐԱՊԵՏԱԿԱՆ ՓՈՒԼԻ ԱՐԴՅՈՒՆՔՆԵՐԻ ԱՄՓՈՓՈՒՄԸ**

2014թ. փետրվարի 22-ից մինչև մարտի 11-ը անցկացվել է դպրոցականների օլիմպիադաների երրորդ /մարզային/ փուլը: Մարզային փուլին մասնակցել է 278 աշակերտ, որից 82-ը մասնակցել է դպրոցականների առարկայան օլիմպիադաների հանրապետական փուլին: Մարզպետի կողմից հաստատված հանրապետական փուլի մասնակիցների հայտերը` բացառությամբ մաթեմատիկայի և ֆիզիկայի /մաթեմատիկայի և ֆիզիկայի օլիմպիադաներն անց են կացվել այլ ընթացակարգով/, ներկայացվել են ՀՀ կրթության և գիտության նախարարություն: Օլիմպիադայի հանրապետական փուլն անցկացվել է ս/թ մարտի 16-ից մինչև մայիսի 8-ը:

Դպրոցականների առարկայական օլիմպիադաների հանրապետական փուլի մասնակիցներից 7-ն արժանացել են 3-րդ կարգի դիպլոմի, 7-ը` գովասանագրի, 2-ը՝ պատվոգրի: Մասնավորապես.

**Իջևանի ավագ դպրոցից`**

1. Բայրամյան Արման - /9-րդ դաս., աշխարհագրություն / -3-րդ կարգի դիպլոմ

/9-րդ դաս., մաթեմատիկա / - գովասանագիր

/9-րդ դաս., հայոց լեզու/ - գովասանագիր

2. Սիմոնյան Անահիտ - /12-րդ դաս., հայ գրականություն/- գովասանագիր

**Նոյեմբերյանի ավագ դպրոցից`**

1. Սարուխանյան Անի - / 11-րդ դաս., հայ գրակ./ - գովասանագիր
2. Մամյան Սերինե - / 12-րդ դաս., անգլերեն/ - գովասանագիր

**Դիլիջանի ավագ դպրոցից՝**

1.Փահլևանյան Լաուրա - / 10-րդ դաս., ռուսաց լեզու./ - 3 -րդ կարգի դիպլոմ

**Գանձաքարի միջնակարգ դպրոցից`**

1. Մելիքսեթյան Լուսինե - / 12-րդ դաս., ֆրանսերեն/- 3 -րդ կարգի դիպլոմ
2. Մատինյան Սերինե - / 12-րդ դաս., ֆրանսերեն/- 3 -րդ կարգի դիպլոմ

**Արճիսի միջնակարգ դպրոցից`**

1. Մնացականյան Ռուզաննա - / 11-րդ դաս., գերմաներեն/- պատվոգիր

2. Միսկարյան Նոնա - /11-րդ դաս., հայ.գրականություն/ - 3-րդ կարգի դիպլոմ

**Այրումի միջնակարգ դպրոցից`**

1.Բեջանյան Աշխեն - /9-րդ դաս., գերմաներեն/ - 3-րդ կարգի դիպլոմ

2. Բեջանյան Արարատ - /10-րդ դաս., գերմաներեն/ - 3-րդ կարգի դիպլոմ

3. Աղայան Լուսինե -/12-րդ դաս., գերմաներեն/ -պատվոգիր

**Ջուջևանի միջնակարգ դպրոցից`**

1.Իսրայելյան Մարինե/ 10-րդ դաս., հայ գրակ./ - գովասանագիր

**Բագրատաշենի թիվ 1 միջնակարգ դպրոցից`**

1. Մակյան Խաչիկ - /12-րդ դաս., անգլերեն/ - գովասանագիր

Ս/թ մայիսի 8-ին անցկացված ռազմագիտության օլիմպիադայի հանրապետական փուլում 2-րդ տեղ է զբաղեցրել **Արծվաբերդի միջնակարգ դպրոցը:**

Ս/թ մարտին ացկացվել է շախմատի օլիմպիադայի մարզային փուլը և հաղթող է ճանաչվել Ջուջևանի միջնակարգ դպրոցի թիմը, որը մայիսին մասնակցել է շախմատի օլիմպիադայի հանրապետական փուլին:

Նախադպրոցական և հանրակրթական ուսումնական հաստատություններում ս/թ անցկացվել են սպորտլանդիաներ: Մայիսին անցկացվել է նախադպրոցական ուսումնական հաստատությունների մարզային փուլը, որում հաղթող է ճանաչվել Իջևանի թիվ 1 մանկապարտեզը: Իսկ դպրոցականների սպորտլանդիաների մարզային փուլը կանցկացվի 2014թ. սեպտեմբերին:

2013թ. անցկացվել են նախազորակոչային և զորակոչային տարիքի երիտասարդության հանրապետական ռազմամարզական խաղերը. 1-ին փուլին մասնակցել է 2020 աշակերտ, 2-րդ փուլին՝ 1460, իսկ 3-րդ փուլին՝ 72 աշակերտ: Մարզային փուլում հաղթող է ճանաչվել Արծվաբերդի միջնակարգ դպրոցը:

2014թ. սեպտեմբերին կանցկացվի մարզական փառատոն, իսկ հոկտեմբերին կանցկացվեն նախազորակոչային և զորակոչային տարիքի երիտասարդության հանրապետական ռազմամարզական խաղերը:

* **ՊԵՏԱԿԱՆ ՄԻԱՍՆԱԿԱՆ ՔՆՆՈՒԹՅՈՒՆՆԵՐԻ ԿԱԶՄԱԿԵՐՊՄԱՆ ԵՎ ԱՆՑԿԱՑՄԱՆ ԳՈՐԾԸՆԹԱՑԸ**

2013-2014 ոսումնական տարում պետական միասնական քննությունները կազմակերպվել են Իջևանի թիվ 1 և թիվ 4 հիմնական դպրոցներում.

**Մարզի շրջանավարտների թիվը` - 970**

**Դիմորդ` - 647**

Միասնական քննությունների արդյունքներն ըստ առարկաների.

**Ռուսաց լեզու**

Քննությանը մասնակցել է - 77 դիմորդ

Անբավարար գնահատական է ստացել - 33-ը

**Հայոց լեզու և գրականություն `**

Քննությանը մասնակցել է - 382 դիմորդ

Անբավարար գնահատական է ստացել - - 34-ը

**Մաթեմատիկա `**

Քննությանը մասնակցել է - 221 դիմորդ

Անբավարար գնահատական է ստացել - - 33-ը

**Անգլերեն լեզու `**

Քննությանը մասնակցել է - 218 դիմորդ

Անբավարար գնահատական է ստացել - - 22-ը

**Կենսաբանություն`**

Քննությանը մասնակցել է - 67 դիմորդ

Անբավարար գնահատական է ստացել - - 22-ը

**Ընդհանուր** **պատմություն `**

Քննությանը մասնակցել է - 16 դիմորդ

Անբավարար գնահատական է ստացել - 2-ը

**Աշխարհագրություն`**

Քննությանը մասնակցել է - 36 դիմորդ

Անբավարար գնահատական է ստացել - 7-ը

**Գերմաներեն լեզու`**

Քննությանը մասնակցել է - 15 դիմորդ

Անբավարար գնահատական է ստացել - 3-ը

**Ֆրանսերեն լեզու`**

Քննությանը մասնակցել է - 40 դիմորդ

Անբավարար գնահատական է ստացել - 6-ը

**Ֆիզիկա`**

Քննությանը մասնակցել է - 73 դիմորդ

Անբավարար գնահատական է ստացել - 22-ը

**Քիմիա`**

Քննությանը մասնակցել է - 57 դիմորդ

Անբավարար գնահատական է ստացել - 17-ը

**Հայոց պատմություն`**

Քննությանը մասնակցել է - 118 դիմորդ

Անբավարար գնահատական է ստացել - 36-ը

Տավուշի մարզից 2013 թ. պետական միասնական քննություններին մասնակցության դիմում-հայտ է ներկայացրել 647 դիմորդ: Նրանցից 484-ն ընդունվել է ՀՀ տարբեր բուհեր: Բուհ ընդունված դիմորդներից 74-ն ընդունվել է անվճար, 410-ը՝ վճարովի հիմունքներով:

Մասնավորապես՝ Տավուշի մարզից ԵՊՀ դիմած դիմորդների թիվը 158-է, որից ընդունվել է 123-ը: ԵՊՀ Իջևանի մասնաճյուղ դիմած դիմորդների թիվը 262 –է, որից ընդունվել է 189-ը:

**Ըստ ԳԹԿ-ի կատարած վերլուծությունների՝** Տավուշի մարզում առաջատարը Իջևանի կրթական տարածքն է, որի դիմորդները մարզից բոլոր քննություններին (բացի գերմաներենից) մասնակցած դիմորդների թվի ամենաբարձր տոկոսն են կազմում (32.6-100%):Գերմաներենի քննության մասնակիցների ամենաբարձր տոկոսը Դիլիջանի կրթական տարածքում է (55.6%): Ֆրանսերենի քննության բոլոր մասնակիցներն Իջևանի կրթական տարածքից են: Դրական միավորի շեմը չհաղթահարած դիմորդների թիվը 10%-ից ցածր է աշխարհագրության, անգլերենի, ֆրանսերենի և գերմաներենի պետական միասնական քննությունների մասնակիցների թվում: Ֆիզիկայի քննությունից այդ շեմը չի հաղթահարել մարզի դիմորդների 44.6%-ը: Համաշխարհային պատմության, ֆիզիկայի, աշխարհագրության, ռուսաց լեզվի և գերմաներենի պետական միասնական քննություններից մարզի դիմորդները 20 միավոր չեն հավաքել: **20 միավորների ամենաբարձր տոկոսն անգլերենից է (5.7%):** Քննական բոլոր առարկաներից Տավուշի մարզի դիմորդների հավաքած միջին միավորները ցածր են համապատասխան ընդհանուր միջին միավորներից: Տարբերությունը կազմում է 0.2-ից (աշխարհագրություն) մինչև 2.5 (ֆիզիկա) միավոր:

**Ըստ տարածաշրջանների** վերլուծության արդյունքում պարզվել է, որ հայոց լեզվի և հայ գրականության, ֆիզիկայի, աշխարհագրության, ռուսաց լեզվի և անգլերենի ամենաբարձր միջին միավորները հավաքել են Նոյեմբերյանի, հայոց պատմության, մաթեմատիկայի, քիմիայի, կենսաբանության և գերմաներենի միջինները՝ Դիլիջանի, համաշխարհային պատմության միջինը՝ Բերդի, ֆրանսերենինը՝ Իջևանի կրթական տարածքների դիմորդները:

**Ըստ սեռերի** վերլուծության արդյունքում պարզվել է, որ մարզի դիմորդների հավաքած 20 միավորների գերակշիռ մասը հավաքել են աղջիկները: Հայոց լեզվի և հայ գրականության, հայոց պատմության, ֆիզիկայի, կենսաբանության և ֆրանսերենի բոլոր 20 միավորները միայն աղջիկներինն են, մաթեմատիկայինը՝ տղաներինը: Համաշխարհային պատմության, քիմիայի, աշխարհագրության,ռուսաց լեզվի և գերմաներենի քննությունների արդյունքներում Տավուշի մարզից 20 միավոր հավաքող դիմորդներ չկան: Ամենաշատ 20 միավորները անգլերենից են. 20 միավոր հավաքած դիմորդները կազմում են այդ քննությանը մարզից մասնակցած դիմորդների 5.7%-ը (5.3%՝ աղջիկներ, 0.4%՝ տղաներ):

* **ԴՊՐՈՑԱՇԻՆՈՒԹՅՈՒՆ ԵՎ ՆՅՈՒԹԱՏԵԽՆԻԿԱԿԱՆ ԲԱԶԱՅԻ ՀԱՐՍՏԱՑՈՒՄ**

2013թ. ՀՀ պետական բյուջեի միջոցներով կատարվել են **թվով 14 դպրոցների** վերանորոգման աշխատանքներ /Բերդավանի միջն., Իջևանի թիվ 3 հիմն., Սևքարի միջն., Տավուշի միջն., Դիլիջանի թիվ 2 հիմն., Այրումի միջն., Բերդի թիվ 4 հիմն., Գետահովիտի միջն., Իջևանի թիվ 4 հիմն., Վ.Կ.Աղբյուրի միջն., Ն.Կ.Աղբյուրի միջն., Զորականի միջն., Թեղուտի միջն., Հաղարծինի միջն. դպրոցներ/:

2014թ. ՀՀ պետական բյուջեի միջոցներով կատարվել են **թվով 6 դպրոցների** **վերանորոգման** աշխատանքներ /Բագրատաշենի թիվ 2 և Դեղձավանի հիմնական դպրոցների տանիքների վերանորոգման աշխատանքներ, Մովսեսի միջն. դպրոցի կոյուղու վերանորոգում, Կողբի թիվ 1 դպրոցի վերանորոգում /ընթացքի մեջ է /, Բերդի թիվ 3 դպրոցի մուտքի վերանորոգում, Ն. Ծաղկավանի միջն. դպրոցի վերանորոգում /կավարտվի 2014թ. հոկտեմբերին/, **թվով 9 դպրոցների** /Աչաջրի, Արծվաբերդի միջն., Իջևանի թիվ 5 հիմն., Կողբի թիվ 2 միջն., Ն.Կ. Աղբյուրի միջն., Գետահովիտի միջն., Ոսկեվանի միջն., Չինարիի միջն., Վ.Ծաղկավանի միջն. դպրոցներ/ **ռազմագիտության դասասենյակների վերանորոգում:**

**<<Հայաստան>> համահայկական հիմնադրամի կողմից իրականացվել է Իջևանի թիվ 5 հիմնական դպրոցի մասնակի կահավորում: Հիմնադրամի կողմից մարզի հանրակրթական բոլոր դպրոցներին տրվել են գնդակներ:**

* **ՆԵՐԱՌԱԿԱՆ ԿՐԹՈՒԹՅՈՒՆ**

ՀՀ կառավարության 27.01.2011թ. թիվ 46-Ն որոշման համաձայն 2011թ-ից մարզի բոլոր դպրոցներն անցան ներառական կրթության համակարգի: <<Ներառական կրթության>> մուտքով աշակերտները հայտնվեցին հասարակության ուշադրության կենտրոնում, բացի գիտելիքներ ստանալուց աշակերտը սկսեց պատկերացնել իր դերը հասարակական կյանքում: Կրթության առանձնահատուկ պայմանների կարիք ունեցող երեխաները դարձան իրավահավասար բոլոր երեխաների հետ, տրվեց հնարավորություն բացահայտելու իրենց բոլոր ունակությունները, առավել ուշադրություն դարձվեց երեխայի ուժեղ կողմերը զարգացնելուն, որի արդյունքում երեխայի ընտանիքը դադարում է խուսափել իր երեխայի՝ միջավայրի հետ շփումից:

Ներառական կրթությունը Տավուշի մարզի դպրոցներում դարձել է իրականություն և արդեն տվել է իր արդյունքները, ինչպես անհատական մակարդակում, այնպես էլ համայնքում՝ հաղթահարելով առկա կարծրատիպերը մարդասիրական արժեքների տարածման և ամրապնդման շնորհիվ: Ծրագրի իրագործման ընթացքում առկա են ներառման բազմաթիվ հաջողված օրինակներ.

* Մեծացել է երեխաների հաճախելիությունը
* Նվազել է երկտարեցիների թիվը
* Ստեղծվել է հանդուրժողականության մթնոլորտ յուրաքանչյուր դպրոցում
* Տավուշի մարզում երեխաներն ապրում են իրենց ընտանիքներում և կրթություն են ստանում իրենց իսկ համայնքի դպրոցում:

<<Ներառական կրթության>> իրականացումը Տավուշի մարզում ցույց տվեց հաշմանդամություն և կրթության առանձնահատուկ պայմանների կարիք ունեցող երեխաների հասարակության լիիրավ անդամ դարձնելու անհրաժեշտությունը, որի արդյունքում շահում է ողջ հասարակությունը:

2013թ. ընթացքում Երևանի բժշկա-հոգեբանա-մանկավարժական գնահատման կենտրոնի կողմից տրված եզրակացության հիման վրա վկայագրվել և ներառական կրթության համակարգում ընդգրկվել է կրթության առանձնահատուկ պայմանների կարիք ունեցող 117 երեխա:

Ծնողների դիմումի հիման վրա 15 երեխա տեղավորվել է երեխայի խնամքի և պաշտպանության Դիլիջանի գիշերօթիկ հաստատությունում, 2-ը` <<ՍՕՍ- մանկական գյուղ>> խնամքի կենտրոնում, 1-ը` Խարբերդի մասնագիտացված մանկատանը, 1-ը` Երևանի Մարի Իզմիրլյանի անվան մանկատանը: Մանկատներից 4 երեխա վերադարձել է կենսաբանական ընտանիք, իսկ երեխայի խնամքի և պաշտպանության Դիլիջանի գիշերօթիկ հաստատությունից դուրս է գրվել 6 երեխա:

ՀՀ ոստիկանության Տավուշի մարզային վարչության ԱԳԽ /անչափահասների գործերով խումբ/ ծառայողների կողմից սպասարկվող վարչական տարածքում անչափահասների շրջանում հանցագործությունների և իրավախախտումների դեպքերը կանխարգելելու, բացահայտելու, անչափահասների իրավական գիտելիքների իմացությունը բարձրացնելու, ինչպես նաև նրանց ռազմահայրենասիրական ոգով դաստիարակելու նպատակով ս/թ հունվարի 23-ից փետրվարի 5-ն ընկած ժամանակահատվածում վարչական տարածքներում գործող հանրակրթական դպրոցներում կազմակերպվել և անցկացվել են հանդիպումներ` նվիրված ՀՀ բանակի 22-րդ տարեդարձին: 2013թ. մայիսի 17-ին դպրոցներում անցկացվել է <<Դասը վարում է ոստիկանը>> խորագրով դասաժամ` <<ՀՀ ոստիկանությունն այսօր>> թեմայով: 2013թ. սեպտեմբերի 20-ից հոկտեմբերի 10-ն ընկած ժամանակահատվածում դպրոցներում անցկացվել են հանդիպումներ <<Անչափահասը և թմրամոլը>> թեմայով: 2013թ. նոյեմբերի 14-28-ը Իջևանի ավագ դպրոցում աշակերտների հետ անցկացվել են զրույցներ <<Աշակերտ, ոստիկան, զինվոր` հայրենիքին նվիրյալ>> խորագրով, իսկ 2013թ. նոյեմբերի 15-24-ը դպրոցներում ներկայացվել են զեկույցներ <<Ընդդեմ բռնությանը>> թեմայով:

ԱԳԽ-ում հաշվառված 10 անչափահասներ ընդգրկվել են մարտական սպորտարվեստի անվճար դասընթացներում: 2013թ. ընթացքում հաշվառման մեջ գտնվող անչափահասների շրջանում անցկացվել են պրոֆիլակտիկ կանխարգելիչ և դաստիարակչական բնույթի միջոցառումներ` նրանց կողմից կրկնահանցագործության դեպքերը կանխելու համար:

* **ՄԻՋՈՑԱՌՈՒՄՆԵՐ**

ՀՀ կրթության և գիտության նախարարության և մարզպետարանների աջակցությամբ <<Անտարես>> հրատարակչության կողմից իրականացվել է <<Ընթերցանության մրցույթ 2013>> միջոցառումը:

Հայաստանի Հանրապետության կրթության և գիտության նախարարությունը ՀՀ գրողների միության և Չարենցի տուն-թանգարանի հետ համատեղ և մարզպետարանների աջակցությամբ 2013թ. սեպտեմբեր-նոյեմբեր ամիսներին կազմակերպել է ասմունքի ամենամյա` 11-րդ հանրապետական փառատոն՝ նվիրված Եղիշե Չարենցի ծննդյան 115- ամյակին:

ԱՊՀ Երկրների հումանիտար համագործակցության ՌԴ-ի <<Ռոս­սոտ­րուդնիչեստվո>> գործա­կա­լությունը Հայաստանում ՀՀ կրթության և գիտության նախարարության հետ համատեղ և մարզպետարանների աջակցությամբ 2013թ. հոկտեմբերի 15-21-ը կազմակերպել է <<Ռուսաց լեզվի օրեր>> միջոցառումների շարք հանրակրթական դպրոցներում:

Ռուսաստանի Դաշնության մամուլի և զանգվածային հաղորդակցության դաշնային գործակալությունը մարզպետարանների աջակցությամբ հանրակրթական դպրոցների 7-րդ դասարանցիների hամար կազմակերպել է «Живая классика» պատանի ընթերցողների մրցույթ:

Հայաստանի Հանրապետության սփյուռքի նախարարությունը Հայաստան-Սփյուռք գործակցության պետական քաղաքականության շրջանակում մարզպետարանների աջակցությամբ իրականացրել է «Մեր մեծերը» ծրագիրը, որի նպատակը նոր ձևավորվող սերնդի մեջ հայրենասիրություն արմատավորելն ու հայապահպանությանը նպաստելն է:

2013 թվականին «Մեր մեծերը» ծրագրում ընգրկվել են Արշակ Չոպանյանի, Գևորգ Զ Չորեքչյանի, Վիլյամ Սարոյանի, Նիկոլ Աղբալյանի անունները, ինչպես նաև Հայաստանի շախմատի հավաքականը, և դպրոցներում անցկացվել են բազմաբնույթ միջոցառումներ:

Հանրակրթական դպրոցներում 2013թ. աշնանն անց են կացվել Հանրապետական ասմունքի մանկապատանեկան 5-րդ և 6-րդ մրցույթ-փառատոները, որոնք համապատասխանաբար նվիրված են եղել հայ մեծանուն գրողներ Եղիշե Չարենցին և Սայաթ-Նովային, Համո Սահյանին և Պարույր Սևակին:

<<Սասնա ծռեր>> էպոսին նվիրված ամենամյա մրցույթ-փառատոնի շրջանակներում կազմակերպվել և անց է կացվել «Ձենով Օհան» անվանակարգով վիպասացության հանրապետական մրցույթ-փառատոն: 2013թ. սեպտեմբերին Տավուշի մարզպետարանում անցկացվեց <<Սասնա ծռեր>> էպոսին նվիրված ամենամյա մրցույթ-փառատոնի մարզային փուլը: Ամենամյա մրցույթ-փառատոնը կազմակերպում է <<Սասնա տուն>> ՀԿ-ն՝ ՀՀ մշակույթի նախարարության և մարզպետարանների աջակցությամբ: Տավուշի մարզում մրցույթին մասնակցել են մարզի դպրոցներից 1-ի փուլը հաղթահարած 12 երեխաներ: 3-րդ և 2-րդ տեղերը 23-ական և 24-ական   միավորներով համապատասխանաբար կիսել են Չորաթանի միջնակարգ, Նոյեմբերյանի ավագ և Բերդի թիվ 3 հիմնական դպրոցների  աշակերտները, իսկ 1-ին պատվավոր տեղը գրավել է ամենափոքր մասնակիցը՝ Բերդի թիվ 3 հիմնական դպրոցի 4-րդ դասարանի սան Դավիթ Մելիքյանը: 2014թ. սեպտեմբերին կանցկացվեն <<Սասնա ծռեր>> էպոսասացության և <<Ես և էպոսը>> խորագրով շարադրության մրցույթներ:

2013-2014 ուսումնական տարում հայտարարվել է նաև շարադրությունների մրցույթ հետևյալ թեմաներով՝ <<Իմ ընտանիքի պատմությունը>>, <<Բանակը մեր տունն է, մեր ամրոցը>>, <<Հայրենիքը սկսվում է սահմանից>>: Վերջին թեմաներով հայտարարված մրցույթներն առավել կարևորվում են հատկապես սահմանամերձ Տավուշի մարզի հանրակրթական դպրոցների աշակերտների համար, նախ և առաջ հաշվի առնելով այն հանգամանքը, որ Տավուշի մարզի 350 կմ ձգվող միջպետական սահմանից 300-ը սահմանակից է Ադրբեջանին և սահմանամերձ գյուղերում ապրող դպրոցականներն անմիջականորեն զգում են հակառակորդի շունչը:

2013-2014 ուսումնական տարում անցկացվել է <<Ազգային հպարտություն>> խորագրով մրցույթը, որի նպատակն է նպաստել դեռահասների շրջանում ազգային արժեհամակարգի զարգացմանն ու հայրենասիրական ոգու դաստիարակությանը, հայոց մշակութային ժառանգության, ազգային խորհրդանշանների արժևորմանն ու պահպանմանը: Ամփոփիչ փուլում Տավուշի մարզից լավագույնն են ճանաչվել Նոյեմբերյանի և Դիլիջանի ավագ դպրոցների աշակերտների նկարչական աշխատանքները:

Կազմակերպվել է բնագիտական առարկաներց ավանդույթ դարձած <<Կենգուրու>> մրցույթը, հաղթողները մարզում պարգևատրվել են գրենական պիտույքներով:

2014թ. «Մեր մեծերը» ծրագրում ընդգրկվել են Գալուստ Գյուլբենկյանի /145-ամյակ/, Արշիլ Գորկու /110-ամյակ/, Սիամանթոյի /136-ամյակ/, Կոմիտասի /145-ամյակ/ և Հովհաննես Թումանյանի /145-ամյակ/ անունները: 2014թ. ընթացքում կանցկացվեն Շիրազի 100-ամյակին, Թորոս Թորամանյանի 150-ամյակին նվիրված հոբելյանական միջոցառումներ: 2014-2015 ուսումնական տարում նախատեսվում է անցկացնել <<Երգը բարեկամության կամուրջ է>> խորագրով ռուսական երգի փառատոն: Փառատոնի շրջանակներում նախատեսվում է դպրոցներում հայտարարել <<Ռուսաց լեզվի օր>>, անցկացնել ռուսաց լեզվի բաց դասեր, կազմակերպել գրական-երաժշտական կոմպոզիցիաներ՝ նվիրված ռուս հայտնի գրողներին:

2014-2015 ուսումնական տարվա ընթացքում հանրակրթական դպրոցներում նախատեսվում են հանդիպումներ Հայաստանի գրողների միության անդամների հետ: Նոր ուսումնական տարում նախատեսվում է անցկացնել նաև հետևյալ միջոցառումներ նվիրված Գիտելիքի, գրի և դպրության օրվան, Բանակի օրվան, Մայրության և գեղեցկության տոնին, Եղեռնի զոհերի 100-ամյա տարելիցին, Հաղթանակի և խաղաղության տոնին, Հանրապետության տոնին: Ինչպես նաև նախատեսվում են անցկացնել միջոցառումներ <<Իմ Հայաստան>> համահայկական 2-րդ փառատոնի շրջանակներում և <<Հետադարձ հայացք 100 տարի անց >> խորագրով միջոցառումներ՝ նվիրված Առաջին աշխարհամարտի 100-րդ տարելիցին: Կարևորվում են նաև մարզի նշանավոր գործիչների մեծարմանը նվիրված միջոցառումները: Միջոցառումների շրջանակներում հանրակրթական դպրոցներում կհայտարարվի նաև շարադրությունների մրցույթ, գրական-երաժշտական կոմպոզիցիաների կազմակերպում:

Մարզի հանրակրթական դպրոցներից 220 աշակերտ 2014թ. ամռան ընթացքում հանգստացել է Հանքավանի <<Լուսաբաց>> ճամբարում:

* **ՆԱԽԱԴՊՐՈՑԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐ**

2013-2014 ուսումնական տարում Իջևանի տարածաշրջանի նախադպրոցական ուսումնական հաստատությունների դաստիարակները, ինչպես նաև երաժշտության դաստիարակները մասնակցել են կրթության ազգային ինստիտուտի կողմից կազմակերպված 30-ժամյա վերապատրաստման դասընթացներին: 2014-2015 ուսումնական տարում նախատեսվում է իրականացնել Նոյեմբերյանի և Բերդի տարածաշրջանների նախադպրոցական ուսումնական հաստատությունների մանկավարժների վերապատրաստման գործընթացը: Նախադպրոցական ուսումնական հաստատությունները դիտարկվում են որպես կրթության կարևորագույն օղակ, և աշխատանքներ են տարվում մանկապարտեզների, այդ թվում նաև նախակրթարանների և մանկապարտեզ հաճախող երեխաների թվի ավելացման ուղղությամբ:

Նախադպրոցական ուսումնական հաստատություններին բաշխվել է կրթության ազգային ինստիտուտի կողմից հրատարակված մեթոդական գրականություն, մասնավորապես, <<Խոսքի զարգացման պարապմունքները մանկապարտեզի միջին խմբում>> ուսումնական ձեռնարկը:

Արդեն 3-րդ տարին է, ինչ ՀՀ Տավուշի մարզն ընդգրկվել է <<Դպրոցին երեխաների պատրաստվածության մակարդակի բարձրացում և կրթության հավասար մեկնարկային հնարավորությունների ապահովում>> ենթածրագրում, և մարզում գործող նախակրթարանների թիվն այս ուսումնական տարվա սկզբին կավելանա ևս մեկով /Բագրատաշենի թիվ 2-րդ հիմնական դպրոցն ընդգրկվել է վերոհիշյալ ծրագրում/, հնարավորության դեպքում Ոսկեպարի, Բաղանիսի միջնակարգ դպրոցները նույնպես կընդգրկվեն այդ ենթածրագրում:

* **ԱՐՏԱՔԻՆ և ՆԵՐՔԻՆ ԳՆԱՀԱՏՈՒՄ**

Հանրակրթության բարեփոխումների նոր փուլը պայմանավորված է ուսումնական հաստատությունների ներքին և արտաքին գնահատման իրականացման ուղղությամբ կառավարության որոշումների կատարման ընթացքով: ԳԹԿ-ի կողմից գրավոր աշխատանքներ են տարվել Գանձաքարի միջն., Գոշի միջն., Դիլիջանի ավագ և Վ. Անանյանի անվան թիվ 5 միջն., Թեղուտի միջն. և Հաղարծնի միջն. դպրոցների 10-րդ դասարաններում՝ հայոց լեզու և մաթեմատիկա առարկաներից: Մարզի աշակերտների ցուցանիշները լավագույններից են:

ՀՀ կրթության և գիտության նախարարության և Ռուսաստանի Դաշնության <<Աջակցություն կրթությանը՝ հանուն զարգացման>> հիմնադրամի համագործակցության շրջանակներում մարզի Իջևանի թիվ 5 հիմն., Բերդի թիվ 3 հիմն. և Բերդավանի միջնակարգ դպրոցի 9-րդ դասարանի աշակերտների շրջանում անց է կացվել թեստավորում տեղեկատվական հաղորդակցական տեխնոլոգիաների ուղղությամբ:

2013թ. սեպտեմբերի 23-ից մինչև հոկտեմբերի 31-ը Գնահատման և թեստավորման կենտրոնը մարզի 19 հանրակրթական դպրոցներում կատարել է ուսումնասիրություններ ստուգելու համար՝

* 1. ավարտական և պետական ավարտական քննությունների արձանագրությունների առկայությունը,
  2. պատասխանների ձևաթղթերի գնահատականի համապատասխանությունը գրավոր աշխատանքի արդյունքի հետ,
  3. դասարանների դասամատյաններում ավարտական և պետական ավարտական քննությունների գնահատականների համապատասխանությունը պատասխանների ձևաթղթերի արդյունքի հետ,
  4. պատճենահանված թեստերի հիմնավորող փաստերը /աշակերտի դիմումը քննական առարկայի փոփոխության մասին, նոր աշակերտի առկայությունը/,
  5. վերաքննությունների արդյունքների և արձանագրությունների ուսումնասիրություն:

Ուսումնասիրությունների արդյունքում թերություններ չեն արձանագրվել:

2013 թվականին կրթական տեխնոլոգիաների ազգային կենտրոնի (ԿՏԱԿ) կողմից իրականացվել է հանրակրթական դպրոցների փորձնական վարկանիշավորում: Միջդպրոցական ինտերակտիվ ցանցի՝ dasaran.am-ի միջոցով դպրոցները վարում են էլեկտրոնային մատյաններ, և արդյունավետությունը չափող էլեկտրոնային համակարգի միջոցով ամեն ամիս չափվել է ուսուցիչների կողմից կատարված աշխատանքների արդյունավետության մակարդակը: Այս համակարգը ծնողներին տալիս է ուսուցչական անձնակազմի կատարած աշխատանքներին ծանոթանալու թափանցիկ և մատչելի հնարավորություն՝ միևնույն ժամանակ մեծացնելով համակարգչային գիտելիքների նկատմամբ հետաքրքրությունը: «Դպրոցների կառավարման տեղեկատվական համակարգի» (ԴԿՏՀ-SMIS) շահագործման հետ կապված հարաբերությունները հանրակրթական ուսումնական հաստատությունների հետ սկսվել են 2014թ. փետրվարից: ԴԿՏՀ-ն գործիք է դպրոցի անձնագրի, սովորողների, անձնակազմի, գրադարանի վերաբերյալ անձնավորված (անհատական) տեղեկատվության հավաքագրման, մշակման, պահպանման և այդ տեղեկատվության հիման վրա անհրաժեշտ վերլուծություններ և հաշվետվություններ ստանալու համար: Ըստ հանրակրթական ուսումնական հաստատություններում «Դպրոցների կառավարման տեղեկատվական համակարգի» շահագործման կարգի նախագծի, մարզպետարանները կարող են իրենց ենթակայության տակ գտնվող յուրաքանչյուր հանրակրթական ուսումնական հաստատության համար դիտել ամբողջական տեղեկատվություն և ստանալ վերլուծություններ և հաշվետվություններ դրանց գործունեության վերաբերյալ:

* **ՄՐՑՈՒՅԹՆԵՐ**

Ս/թ ապրիլի 30-ին, Հայ առաքելական եկեղեցու և ՀՀ կրթության և գիտության նախարարության միջև հաստատված համագործակցության շրջանակներում, հերթական անգամ կազմակերպվել է <<Լավագույն ուսուցիչ>> մրցույթը հինգ առարկայից՝ բնագիտական / ֆիզիկա, կենսաբանություն, քիմիա/, հայոց լեզու և գրականություն, պատմություն, հայ եկեղեցու պատմություն, դասվարական առարկաներ:

Մրցույթի մարզային փուլում հաղթող են ճանաչվել հետևյալ ուսուցիչները.

1. Մուրադյան Գոհար - հայոց լեզու և գրականություն /Բերդավանի միջն. դպրոց/

2. Ղազարյան Մարինե – դասվար / Բերդավանի միջն. դպրոց/

3.Մխիթարյան Ծովինար – ֆիզիկա /Սևքարի միջն. դպրոց/

4. Բեկնազարյան Սուրենդուխտ – հայոց պատմություն /Իջևանի թիվ 1 հիմն. դպրոց/

5.Ղալումյան Սոնա – հայոց եկեղեցու պատմություն /Իջևանի թիվ 5 հիմն. դպրոց/

Հաղթողները մասնակցել են մրցույթի հանրապետական փուլին, որի արդյունքները կամփոփվեն ս/թ սեպտեմբերին: Իսկ ՀՀ կրթության և գիտության նախարարության կողմից անցկացվող <<Տարվա լավագույն ուսուցիչ>>, <<Տարվա լավագույն տնօրեն>> և <<Տարվա լավագույն դաստիարակ>> մրցույթների մարզային փուլում հաղթող են ճանաչվել.

1 .Տարվա լավագույն ուսուցիչ - Նաիրա Ղուշչյան /Բերդավանի միջն. դպրոց/

2. Տարվա լավագույն տնօրեն - Հասմիկ Ամիրյան /Իջևանի վարժարան/

3. Տարվա լավագույն դաստիարակ – Հասմիկ Ծատուրյան / Բերդի թիվ 2 մանկապարտեզ/

Հանրակրթական դպրոցների տնօրենների և ուսուցիչների թափուր պաշտոնների համար հայտարարված մրցույթներն անց են կացվում ըստ սահմանված կարգի: Կազմակերպված է անցել նաև դպրոցականների <<Ազգային ժողովի գավաթի>> մրցույթների տարածքային և մարզային փուլերը: Ավարտվել է վկայականների և ատեստատների բաշխման գործընթացը: Նոր ուսումնական տարվա համար տրվել են անհրաժեշտ դասագրքերի հայտերը, և արդեն դասագրքերը բաշխվում են դպրոցներին: Առ 01.08 2014թ. կրթական ոլորտում աշխատավարձի և սոցվճարի պարտքեր չեն առաջացել, քանի որ աշխատել են խնայողության ռեժիմով:

Ներկայուս կրթական համակարգում արդիական հնչեղություն է ստացել ուսուցիչների շրջանում սերնդափոխության հարցը: Բազմավաստակ թոշակառու ուսուցիչներին արժանի փոխարինողներ են երիտասարդ սերնդի մասնագետները, որոնք, ավագ սերնդի ներկայացուցիչների կենսափորձից վերցնելով անհրաժեշտ գիտելիքներ, պետք է շարունակեն կրթական լավագույն ավանդույթները՝ դրանք անցկացնելով ժամանակակից պահանջների պրիզմայով: Մարզի կրթական համակարգում իրենց պատվավոր տեղն ունեն նաև փորձառու այն տնօրենները, ովքեր այսօր արդեն վայելում են վաստակած հանգիստը և կարևոր խնդիրներում աջակցություն են ցույց տալիս իրենց փոխարինողներին: